stanford-oval/wikipedia huggingface dataset:
SexyPöxyt

SexyPöxyt on jalkapalloseura Espoon Laaksolahdesta. Seuran edustusjoukkue pelaa valtakunnallisessa Kakkosessa. Seuran puheenjohtaja on Timo Walden. Merkittävimpiin entisiin pelaajiin kuuluu Veikkausliigan entinen toimitusjohtaja Jan Walden. Seurassa on pelannut myös lukuisia entisiä liigapelaajia.
Seura on oman kuvauksensa mukaan tullut tunnetuksi lähinnä alkuaikojen omatekoisista ruskeista pelipaidoistaan ja ”pöxyhengestään”, mikä tarkoittaa ”nuorten pelaajien luottamusta itseensä ja tovereihinsa”.
Joukkueen noustessa kolmanteen divisioonaan Palloliitto ei hyväksynyt joukkuetta nimellä SexyPöxyt, vaan se lyhennettiin muotoon Pöxyt.
Seuran kakkosjoukkue, Pöxyt/TNT, pelaa Nelosessa.
Aiheesta muualla

Seuran viralliset sivut (Arkistoitu – Internet Archive)
Sextus Julius Frontinus

Frontinuksen sotatieteellinen teos Stratagemata (1664)
Sextus Julius Frontinus (noin 40 – 103 jaa.) oli roomalainen sotilas, poliitikko, kirjailija ja insinööri.
Vuonna 70 Frontinus oli preettori, ja viisi vuotta myöhemmin hänet lähetettiin Britannian kuvernööriksi. Hän kukisti Walesissa asuneet vihamieliset heimot ja perusti tukikohdan Caerleoniin Legio II Augustalle. Gnaeus Julius Agricola seurasi häntä kuvernöörinä vuonna 78. Vuonna 95 hänet määrättiin Rooman akveduktien tarkastajaksi (curator aquarum).
Frontinuksen pääteos on De aquis urbis Romae, joka kertoo Rooman vedensaannin historiasta. Kirjassa kerrotaan myös akvedukteja koskevista laeista ja niiden korjaamisesta. Frontinus kirjoitti myös nykyään kadonneen teoksen sodankäynnistä nimellä De re militari. Säilynyt on Frontinuksen kirja antiikin kreikkalaisten ja roomalaisten käyttämistä stratagemeista eli sotajuonista nimellä Strategematicon libri iii.
Aiheesta muualla

De aquis ja Strategemata - LacusCurtius (englanniksi)
Simran

Simran, myös Zimran tai Simra, (hepr. ‏זִמְרָן‎; arab. زيمران‎) oli Vanhassa testamentissa mainittu Abrahamin ja tämän toisen vaimon, Keturan ensimmäinen poika. Simranilla oli myös viisi nuorempaa veljeä, Joksan, Medan, Midian, Jisbak ja Suah. Hänen vanhemmat velipuolensa olivat ismaelilaisten heimon kantaisä Ismael sekä juutalaisuuden patriarkka Iisak.
Simran oli yksi niistä viidestä Abrahamin pojasta, jotka Abraham lähetti Kedemin maahan, pois Iisakin tieltä.
Simranilla oli myös kolme lasta.
Snowtubing

Snowtubing-laskettelua
Snowtubing-renkaita.
Snowtubing on eräs Pohjois-Amerikasta lähtöisin oleva etenkin lapsille suunnattu talviurheilulaji, joka muistuttaa suuresti perinteistä mäenlaskua pulkalla. Snowtubingissa erotuksena lasketellaan erityisesti kyseiseen lajiin tarkoitetuilla snowtubing-renkailla, jotka muistuttavat suuresti varsinkin auton sisäkumeja. Laji on varsin helppo; mitään erityisiä taitoja ei liiemmin vaadita. Radat ovat yleensä kourumaisia. Laskettelijoille vaaditaan usein kuitenkin kypärät ja heitä ohjeistetaan pitämään renkaasta kiinni tiukasti.
Monissa laskettelukeskuksissa on mahdollisuus myös harrastaa snowtubingia.
Aiheesta muualla

Kuvia tai muita tiedostoja aiheesta Snowtubing Wikimedia Commonsissa
Multi-Snowtech – Snowtubing-puistojen rakentaminen ja suunnittelu[vanhentunut linkki]
Sion taistelu

Sion taistelu oli osa Uuden-Guinean sotaretkeä toisessa maailmansodassa. Taistelu käytiin joulukuusta 1943 seuraavan vuoden maaliskuun alkuun. Hyökkäysvaiheessa australialaisjoukot saivat saaliiksi japanilaisten salakirjoitusmateriaaleja, joilla pystyttiin purkamaan koodeja huomattavasti aiempaa tehokkaammin.
Kenraali MacArthurin johtama Operaatio Cartwheel alkoi liittoutuneiden kannalta menestyksellisesti. Japanilaisten 18. armeijan vastahyökkäys lyötiin takaisin Sattelbergin taistelussa. Japanin 20. divisioonan komentaja kenraaliluutnantti Shigeru Katagiri määräsi 80. jalkaväkirykmentin suojaamaan muiden yksiköiden vetäytymistä Wareon alueella.
29./46. pataljoona aloitti etenemisen rannikolla 5. joulukuuta ja joutui pian vihollisen tulituksen kohteeksi, mikä pysäytti etenemisen.
Ennen siirtymistä vuorten 20. divisioonan esikunta päätti tuhota salakirjoituskoodinsa hautaamalla sen maahan. Polttaminen olisi sateessa ollut liian hidasta. Australialainen pioneeri löysi kätkön metallinpaljastimella.
Sex Drugs and Natural Selection

| Sex Drugs and Natural Selection Witchmaster |
| --- | --- | --- |

EP-levyn tiedot
 Äänitetty : kesä 2007, Lontoo
 Julkaistu: toukokuu 2009
 Formaatti: 7" vinyyli
 Tyylilaji: black metal
 Kesto: 14.25
 Levy-yhtiö: Iron, Blood & Death Corp.
Witchmasterin muut julkaisut
| Trücizna 2009 | Sex Drugs and Natural Selection 2009 | No Peace At All – Thrash Ör Die! 2009 |
Sex Drugs and Natural Selection on puolalaisen black metal -yhtye Witchmasterin EP-levy, joka on julkaistu vuonna 2009.
Kappaleet

A-puoli
Poison – 2.15
Road to Treblinka – 4.19
B-puoli
Two Point Suicide – 3.21
Total Annihilation – 4.30
Aiheesta muualla

Sex Drugs and Natural Selection Discogsissa
Albumi Sex Drugs and Natural Selection Encyclopaedia Metallum -sivustolla (englanniksi)
Witchmaster
| Bastis • Reyash • Kali • BastiInferno • Shymon • Vitold • Necrosodom • Necrolucas |
| --- | --- |
Studioalbumit:  Violence & Blasphemy • Masochistic Devil Worship • Witchmaster • Trücizna • Antichristus Ex Utero • Kaźń
EP:t:  Sex Drugs and Natural Selection • Śmierć
Kokoelmat:  Sex, Drugs & Satan • No Peace At All - Thrash Ör Die!
Split-albumit:  Hater of Fucking Humans / Blood Bondage Flagellation
Demot:  Thrash Ör Die! • No Peace At All • Satanik Metal
Katso myös:  Profanum • Christ Agony • Anima Damnata • Behemoth • Spinal Cord • Supreme Lord
Shōkaku

| Shōkaku |
| --- | --- |
 Shōkaku pian valmistumisen jälkeen elokuussa 1941.

Aluksen vaiheet
Kölinlasku:  12. joulukuuta 1937
Laskettu vesille:  1. kesäkuuta 1939
Palveluskäyttöön:  8. elokuuta 1941
Poistui palveluskäytöstä:  Yhdysvaltain laivaston sukellusvene USS Cavalla (SS-244) upotti 19. kesäkuuta 1944.
Tekniset tiedot
Uppouma:  25 675 t
Pituus:  257,5 m
Syväys:  8,8 m
Koneteho:  turbiinit 119 MW (160 000 hv), 4 potkuria
Nopeus:  34,2 solmua (63,3 km/h)
Miehistöä:  1 660
Aseistus
Aseistus:  16 × 127 mm/40 type 89 -ilmatorjuntatykkiä  70 × 25 mm type 96 -ilmatorjuntatykkiä  18 × Mitsubishi A6M Zero 27 × Aichi D3A 27 × Nakajima B5N
Shōkaku (jap. 翔鶴) oli keisarillisen Japanin laivaston vuonna 1941 palvelukseenotettu Shōkaku-luokan lentotukialus toisessa maailmansodassa.
Palvelus

Alus osallistui sisaraluksensa Zuikakun kanssa hyökkäykseen Pearl Harboriin ja Rabaulin pommitukseen tammikuussa 1942.
Maalis–huhtikuussa 1942 Shōkaku osallistui hyökkäykseen Ceylonille, jossa sen lentokoneet upottivat kaksi laivaa Colombon satamaan ja vaurioittivat tuotantolaitoksia, sekä myöhemmin upottivat HMS Cornwallin ja HMS Dorsetshiren sekä lentotukialus HMS Hermesin Batticaloan rannikolla 9. huhtikuuta 1942.
Alus osallistui myöhemmin Zuikakun kanssa Korallimeren taisteluun, jossa sen pommikoneet upottivat USS Lexingtonin ja vaurioittivat vakavasti USS Yorktownia. Taistelussa Shōkakuun osui kolme pommia, jotka vaurioittivat alusta vakavasti. Alus oli lähellä upota paluumatkalla Japaniin kovien aallokoiden takia, mutta alus saapui Kureen 17. toukokuuta 1942. Aluksen vauriot korjattiin 10 päivässä, mutta alus ei korjaustöiden takia päässyt osallistumaan Midwayn taisteluun.
Myöhemmin alus osallistui Itäisten Salomonsaarten taisteluun ja Santa Cruzin saarten taisteluun, jossa sen lentokoneet vaurioittivat USS Enterprisea ja upottivat USS Hornetin. Taisteluissa Shōkaku vaurioitui pahasti ja vietti kuukausia korjattavana.
Filippiinienmeren taistelussa 19. kesäkuuta 1944 Yhdysvaltain laivaston sukellusvene USS Cavalla (SS-244, kapteeniluutnantti Kossler) upotti Shōkakun 19. kesäkuuta 1944. Alukseen osui kolme torpedoa ja se olisi ehkä päässyt satamaan, mutta räjähdys vaurioitti useita lentobensiinisäiliöitä, joiden sisältö vuoti ympäri alusta. Korjaaminen oli mahdotonta, ja noin tunti osumien jälkeen bensiini syttyi ja aiheutti nopeasti räjähdyksen, joka upotti aluksen. Aluksen mukana hukkui 1 272 miestä. Hävittäjät Urakaze, Wakatsuki ja Hatsuzuki pelastivat 570 miestä merestä.
Aiheesta muualla

Kuvia tai muita tiedostoja aiheesta Shōkaku Wikimedia Commonsissa
Shōkaku-luokan lentotukialukset
Simranjit Kaur

| Simranjit Kaur> Henkilötiedot |
| --- | --- |
Koko nimi:  Simranjit Kaur Baatth
Syntynyt: 10. heinäkuuta 1995 (ikä 29)
Kansalaisuus:   Intia
Nyrkkeilijä
Aktiivisena:  2018–
Pituus:  169  cm
Painoluokka:  60–64 kg
| Mitalit> Maa:   Intia.Naisten nyrkkeily.MM-kilpailut  | Mitalit> Maa:   Intia.Naisten nyrkkeily.MM-kilpailut  | Mitalit> Maa:   Intia.Naisten nyrkkeily.MM-kilpailut  | Maa:   Intia> Naisten nyrkkeily. |
| --- | --- | --- | --- |
|  Pronssia | New Delhi 2018 | 64 kg |  |
| AM-kilpailut  | AM-kilpailut  | AM-kilpailut  |  |
|  Hopeaa | Bangkok 2019 | 64 kg |  |
|  Pronssia | Dubai 2021 | 60 kg |  |
Simranjit Kaur Baatth (s. 10. heinäkuuta 1995 Chakar) on intialainen nyrkkeilijä.
Kaur on kilpaillut vuodesta 2018 lähtien. Hän osallistui samana vuonna New Delhin MM-kilpailuissa 64 kg:n sarjaan. Hän voitti ensimmäisellä kierroksella yhdysvaltalaisen Amelia Mooren 4–1, toisella kierroksella skotlantilaisen Megan Reidin 5–0 ja puolivälierissä irlantilaisen Amy Broadhurstin 3–1 edeten välieriin, missä hän kuitenkin hävisi kiinalaiselle Dou Danille 4–1. Bangkokin Aasian-mestaruuskilpailuissa 2019 Kaur otteli jälleen 64 kg:n sarjassa. Hän voitti puolivälierävaiheessa vietnamilaisen Hà Thị Linhin ja välierissä uzbekistanilaisen Maftunakhon Melievan. Loppuottelussa hän kuitenkin hävisi Doulle pistein 4–1. Vuonna 2020 Kaur varmisti paikan Tokion kesäolympialaisten 60 kg sarjaan oltuaan toinen Aasian karsintaturnauksessa. Tokiossa Kaur hävisi ensimmäisen ottelunsa Thaimaan Sudaporn Seesondeelle yksimielisin tuomariäänin.
Elokuuhun 2021 mennessä Kaur oli otellut urallaan 16 ottelua joista oli voittanut 10.
Sign In Please

| Sign In Please Autograph |
| --- | --- | --- |

Studioalbumin tiedot
 Julkaistu: lokakuu 1984
 Formaatti: LP, CD
 Tuottaja(t): Neil Kernon
 Tyylilaji: glam metal
 Kesto: 52.01
 Levy-yhtiö: RCA Records
Autographin muut julkaisut
|   | Sign In Please 1984 | That's the Stuff 1985 |
Sign In Please on yhdysvaltalaisen glam metal -yhtye Autographin ensimmäinen studioalbumi vuodelta 1984. Se sisältää yhtyeen ainoan suurhitin, kappaleen ”Turn Up the Radio”. Levy on Autographin myydyin ja ainoa, joka on ylittänyt RIAA:n platinarajan.
Sign In Pleasen kappaleista ”Turn Up the Radio” sisältyy GTA Vice City -videopelin soundtrackiin ja ”All I’m Gonna Take” pelin jatko-osan GTA Vice City Storiesin soundtrackiin.
Kappaleet

Send Her to Me – 3.35
Turn Up the Radio – 4.38
Night Teen and Non Stop – 4.20
Cloud 10 – 3.37
Deep End – 4.19
My Girlfriend’s Boyfriend Isn’t Me – 3.33
Thrill of Love – 3.59
Friday – 4.11
In The Night – 3.56
All I’m Gonna Take – 5.42
Turn Up the Radio – 4.38 (Remix 2009 Rock Candy remaster bonus track)
Kokoonpano

Steve Plunkett – laulu, komppikitara
Steve Lynch – soolokitara
Randy Rand – bassokitara, taustalaulu
Steven Isham – kosketinsoittimet, taustalaulu
Keni Richards – rummut
Aiheesta muualla

Sign In Please discogs.com-sivustolla (englanniksi)
Snowmass Village

| Snowmass Village |
| --- | --- |

 Koordinaatit: 39°12′51″N, 106°56′43″W 
Valtio:  Yhdysvallat
Osavaltio:  Colorado
Piirikunta:  Pitkin
Pinta-ala:  
 – Kokonaispinta-ala:  66,2 km²
 – Josta vettä:  0,2 km² 
Korkeus:  2 502 m
Väkiluku (2000):  1 822
 – Väestötiheys:  27,5 as./km²
Aikavyöhyke:  UTC–7 (kesäaika UTC–6)
 
 http://www.tosv.com/ 
Infobox OKVirheellinen NIMI-arvo: 
Snowmass Village on kunta Pitkinin piirikunnassa Coloradossa, Yhdysvalloissa. Vuoden 2000 väestönlaskennassa kaupungin asukasluku oli 1 822. Sen pinta-ala on 66,2 neliökilometriä, josta 66 neliökilometriä on maata ja 0,2 neliökilometriä (0,35 %) vettä. Kunta tunnetaan parhaiten sen alueella osittain sijaitsevasta Aspen/Snowmass-talviurheilukeskuksesta.
Aiheesta muualla

Town of Snowmass Village – Snowmass Villagen kunnan viralliset Internet-sivut
Sianlihakastike

Sianlihakastiketta, keitettyjä perunoita ja etikkasäilykkeitä.
Sianlihakastike, arkikielessä rasvaisesta sianlihasta valmistettuna läskisoosi,  on suomalainen perinneruoka, joka on valmistettu sianlihasta.
Läskisoosi oli 1960-luvulla niin suosittua, että sitä saatettiin syödä joka päivä.
Rasvaisen sianlihan, joka on tyypillisesti siankylkeä, lisäksi läskisoosi sisältää ruskeaa kastiketta. Perinteisesti ruskean kastikkeen venhäjauhot on suurustettu rasvaisten siankylkipalojen paistemisessa sulaneessa rasvassa. Kastike maustetaan suolalla. Rapeaksi kypsennetyt sianlihanpalat ja kastike haudutetaan tämän jälkeen hiljalleen - tunnin verran - suussasulavan meheväksi. Läskisoosin kanssa tarjoillaan tyypillisesti keitettyjä perunoita tai perunamuusia ja suolakurkkua sekä haluttaessa etikkapunajuuria.
Sianniska

Sianniskaa
Sianniska eli etuselkä, tutummin  kassler, on paloitteluosa sianruhossa. Vain Suomessa käytetään kassler-nimeä tällaiselle raa'alle, esikäsittelemättömälle sianniskalle; kaikissa muissa maissa se tarkoittaa lihaa, joka on sekä vähän savustettu että natriumnitraatilla ja/tai muilla säilöntäaineilla käsitelty. Esimerkiksi Maire Varhelan Lihakirjassa vuodelta 1977 tai Veijo Vanamon ja Jaakko Kolmosen Kokkikoulussa vuodelta 1981 kassler-termiä ei vielä käytetä. Sianniska tarkoittaa pään ja kyljysselän välillä olevaa  selän etuosaa. Kaupassa sianniska myydään palana tai viipaleina. Sianniskan rasva on lihan sisällä ja rasvapitoisuus on 10–15 prosenttia. Se on usein luuton.
Simon Louko

Simon Louko (Lauko) (8. tammikuuta 1754 Ylistaro – 8. heinäkuuta 1824 Ylistaro) oli suomalainen maanviljelijä ja valtiopäivämies.
Talollinen, lautamies Simon Loukon vanhemmat olivat Matti Simunanpoika Kirppu ja Liisa Esaiantytär Enholm ja puoliso Sanna Juhontytär Marttala (k. 1834). Louko edusti talonpoikaissäädyssä Porvoon valtiopäivillä 1809 Vaasan läänin Korsholman keskiosan pohjoista tuomiokuntaa. Hän teki valtiopäivillä anomuksen kymmenysjyvien suorittamisesta Pohjanmaalla.
Silves

| Silves |
| --- | --- |
 lippu:  vaakuna
 Silvesin sijainti
 Koordinaatit: 37°11′N, 8°26′W 
Valtio:  Portugali
Alue:  Algarve
Ala-alue:  Algarve
Piiri:  Faro
Hallinto:  
 – Hallinnon tyyppi:  Kunta
 – Pormestari:  Rosa Palma
Pinta-ala:  
 – Kokonaispinta-ala:  680,06 km²
Väkiluku (2011):  37 126
 – Väestötiheys:  54,6 as./km²
 
 www.cm-silves.pt 
Infobox OKVirheellinen NIMI-arvo: 
Silves on kaupunki ja kunta Algarvessa, eteläisessä Portugalissa. Kaupungin väkiluku on 11 000, koko kunnassa asukkaita on 37 100 (2011).
Silvesillä on pitkä historia, ja se tunnetaan maurilaisesta Silvesin linnasta. Se on myös Algarven entinen pääkaupunki.
Kaupungin läpi kulkee Aradejoki (Rio Arade), joka on ollut merkittävä tekijä kaupungin vaurastumisessa. Kunnan eteläosa ulottuu Atlantin valtamerelle.
Aiheesta muualla

Kuvia tai muita tiedostoja aiheesta Silves Wikimedia Commonsissa
Kaupungin kotisivu (portugaliksi)
Faron piirin kunnat
Albufeira
Alcoutim
Aljezur
Castro Marim
Faro
Lagoa
Lagos
Loulé
Monchique
Monte Gordo
Olhão
Portimão
São Brás de Alportel
Silves
Tavira
Vila do Bispo
Vila Real de Santo António
Afrikankuparisorsa

| Afrikankuparisorsa |
| --- | --- |
 Koiras
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Kuparisorsat Oxyura
Laji::  maccoa
Kaksiosainen nimi
 Oxyura maccoa  (Eyton, 1838) 

Katso myös
   Afrikankuparisorsa Wikispeciesissä   Afrikankuparisorsa Commonsissa 
Infobox OKNimi-testi OKIUCN-testi OK: 
Afrikankuparisorsa (Oxyura maccoa) on afrikkalainen sorsalintu.
Koko ja ulkonäkö

Afrikankuparisorsa 46–51 senttimetriä pitkä. Koiraalla on musta pää ja kastanjanvärinen ruumis. Naaras on pääosin ruskea.
Levinneisyys

Afrikankuparisorsaa tavataan eteläisessä Afrikassa ja erillispopulaatioina Itä-Afrikassa. Eteläisen Afrikan populaatio elää Angolan, Botswanan, Etelä-Afrikan, Namibian ja Zimbabwen alueella. Itä-Afrikan populaatio elää Eritrean, Etiopian, Kenian ja Tansanian alueella. Afrikankuparisorsan elinympäristöjä ovat järvet, lammet ja muut vesistöt.
Lajin kannaksi arvioidaan 7 300–8 500 yksilöä. Eteläisen Afrikan populaation kooksi arvioidaan 7 000–8 250 yksilöä ja Itä-Afrikan populaation  kooksi 2 000–3 500 yksilöä. Laji on luokiteltu erittäin uhanalaiseksi, koska sen populaatio on suhteellisen pieni ja kannankehitys on melko voimakkaasti laskeva. Afrikankuparisorsaa uhkaa ympäristön saastuminen ja elinalueiden väheneminen.
Koiras (vas.) ja naaras (oik.).
Soni Ali Ber

| Soni Ali Ber |
| --- | --- |
 Soni Ali Ber
 Koordinaatit: 16°28′11″N, 0°7′9″W 
Valtio:  Mali
Alue:  Gao
Piiri:  Gao
Hallinto:  
 – Asutustyyppi:  kunta
Väkiluku (2009):  44 100
Infobox OKVirheellinen NIMI-arvo: 
Soni Ali Ber (myös Sony Aliber) on maalaiskunta Gaon alueen Gaon piirissä Malissa. Sen pinta-ala on 982,2 neliökilometriä. Asukkaita on 44 100 henkeä (vuonna 2009).
Soni Ali Berin kunta rajoittuu pohjoisessa Bouremin piirin Taboyen, idässä Gaon piirin Tilemsin, etelässä Gaon ja Gounzoureyen sekä lännessä N’Tillitin kuntiin. Seutu kuuluu aavikoitumisesta kärsivään Sahelin vyöhykkeeseen. Sen läpi virtaa Nigerjoki.
Kuntaan kuuluu 13 kylää. Sen keskuskylä Forgho Songhoï sijaitsee 25 kilometriä Gaosta pohjoiseen. Asukkaat ovat etupäässä songhaita. Lisäksi on fulbeja ja tuaregeja. Vallitseva uskonto on islam.
Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi ja durra. Kotieläimiä ovat naudat, lampaat, vuohet ja aasit. Lisäksi harjoitetaan kalastusta, keräilyä, kaupankäyntiä ja käsityöammatteja.
Kunnassa on 23 ala- ja neljä yläkoulua sekä kuusi koulutus- ja kehityskeskusta (CED). Terveyskeskuksia on viisi.
Sign o’ the Times

| Sign o' the Times Prince |
| --- | --- | --- |

Studioalbumin tiedot
 Äänitetty : 1982–1986
 Julkaistu: 30. maaliskuuta 1987
 Tuottaja(t): Prince
 Tyylilaji: Pop, Rock, Funk, Soul
 Kesto: 80.06
 Levy-yhtiö: Paisley Park, Warner Bros.
Princen muut julkaisut
| Parade 1986 | Sign o the Times 1987 | Lovesexy 1988 |
Singlet albumilta Sign o' the Times
 ”Sign o' the Times” Julkaistu: 18. helmikuuta 1987  ”If I Was Your Girlfriend” Julkaistu: 6. toukokuuta 1987  ”U Got the Look” Julkaistu: 14. heinäkuuta 1987  ”I Could Never Take the Place of Your Man” Julkaistu: 3. marraskuuta 1987
Sign o' the Times on Princen tuplalevy vuodelta 1987. Sitä on monesti pidetty Princen parhaana albumina ja toisena päätyönä, Purple Rainin ohella. Vuonna 1989 Time Out Magazine valitsi Sign o' the Timesin maailman kaikkien aikojen parhaaksi musiikkialbumiksi. Se sijoittui kolmanneksi Hot Pressin kriitikoiden äänestyksessä.
Syntyhistoria

Vuonna 1986 ilmestyneen Parade-albumin jälkeen Prince ryhtyi saman tien työstämään uutta materiaalia The Revolution -yhtyeensä kanssa. Uusien kappaleiden oli tarkoitus päätyä Dream Factory -nimiselle studiolevylle, mutta kun The Revolution pian hajosi erimielisyyksiin, projekti hyllytettiin. Prince oli samoihin aikoihin äänittänyt uutta soololevyä Camille-pseudonyymillään ja tekeillä oli myös livelevy Revolutionin kanssa. Nämäkin projektit lyötiin lopulta jäihin, sillä levy-yhtiö Warner ei suostunut julkaisemaan kolmea Prince-levyä yhden vuoden aikana. Lopullinen ratkaisu oli koota kaikilta näiltä levyiltä parhaat palat yhdelle tuplalevylle. Levyn nimeksi tuli Sign o’ the Times.
Singlet

Levyn ensimmäisenä singlenä julkaistiin nimikappale Sign o' the Times, joka valittiin vuoden singleksi Pazz & Jopin vuosilistauksessa (vuoden albumi oli Sign o’ the Times.) Kappale ottaa kantaa moniin yhteiskunnallisiin ongelmiin, kuten AIDSiin, väkivaltaan ja huumeisiin. Single nousi kolmanneksi Yhdysvaltain listalla. Levyn suurin hitti oli Sheena Eastonin kanssa duetoitu U Got the Look, joka nousi listakakkoseksi ja pysyi Top-10:ssa kuusi viikkoa. Myös I Could Never Take the Place of Your Man pääsi kymmenen myydyimmän singlen joukkoon Amerikassa.
Kappalelista

Kaikki kappaleet Princen kirjoittamia, ellei toisin mainita
| CD 1 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "Sign o' the Times" |  | 5.02 |  |  |  |  |  |  |
| 2. | "Play in the Sunshine" |  | 5.05 |  |  |  |  |  |  |
| 3. | "Housequake" |  | 4.38 |  |  |  |  |  |  |
| 4. | "The Ballad of Dorothy Parker" |  | 4.04 |  |  |  |  |  |  |
| 5. | "It" |  | 5.10 |  |  |  |  |  |  |
| 6. | "Starfish And Coffee" | Prince, Susannah Melvoin | 2.51 |  |  |  |  |  |  |
| 7. | "Slow Love" | Prince, Carole Davis | 4.18 |  |  |  |  |  |  |
| 8. | "Hot Thing" |  | 5.39 |  |  |  |  |  |  |
| 9. | "Forever in My Life" |  | 3.38 |  |  |  |  |  |  |
| CD 2 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "U Got the Look" |  | 3.58 |  |  |  |  |  |  |
| 2. | "If I Was Your Girlfriend" |  | 4.54 |  |  |  |  |  |  |
| 3. | "Strange Relationship" |  | 4.04 |  |  |  |  |  |  |
| 4. | "I Could Never Take the Place of Your Man" |  | 6.31 |  |  |  |  |  |  |
| 5. | "The Cross" |  | 4.46 |  |  |  |  |  |  |
| 6. | "It's Gonna Be a Beautiful Night" | Prince, Doctor Fink, Eric Leeds | 8.59 |  |  |  |  |  |  |
| 7. | "Adore" |  | 6.29 |  |  |  |  |  |  |
Aiheesta muualla

Sign o’ the Times Discogsissa. (englanniksi)
Sinivalohoito

Sinivalohoito on hoitomuoto, jossa iho altistetaan siniselle valolle. Vuodesta 2014 eteenpäin psoriasis-potilailla on ollut mahdollisuus hoidattaa psoriasistaan sinisellä valolla. Tutkimuksessa ollaan osoitettu että psoriasista voidaan tehokkaasti hoitaa valolla, jonka aallonpituus on 453 nm. Tämä johtunee sinisen valon ominaisuuksista, jotka hillitsevät ihosolujen (sarveissolujen) kiihtynyttä lisääntymistä, mikä aiheuttaa psoriasiksen oireita. Lisäksi sininen valo vähentää psoriasikseen liittyvää ihon tulehtuneisuutta. UV-säteetön sininen valo on saatavilla kannettavan lääkinnällisen laitteen muodossa, joka ei käytä mitään kemiallisia aineita.
Sion (täsmennyssivu)

Sion tarkoittaa muun muassa seuraavaa:
Sion, Siion, vuori Jerusalemissa; myös laajemmin: Jerusalem tai Israel
Sion, sveitsiläinen kaupunki
Sion, ranskalainen kunta 43°44′26″N, 0°0′35″E
Sion, ranskalainen kylä, entinen kunta 45°55′11″N, 5°54′44″E
FC Sion, sveitsiläinen jalkapalloseura
Seurakunnat

Helsingin Siion-seurakunta, helsinkiläinen helluntaiseurakunta
Simsalön Sion-seurakunta, sipoolainen helluntaiseurakunta
Vaasan Sion-seurakunta, vaasalainen helluntaiseurakunta
Degerbyn Sion-seurakunta, Degerbyssä vuosina 1926–1944 toiminut helluntaiseurakunta
Dragsfjärdin Sion-seurakunta, Dragsfjärdissä vuosina 1937–1944 toiminut helluntaiseurakunta
Hangon Sion-seurakunta, Hangossa vuosina 1945–1974 toiminut helluntaiseurakunta
Ilolan Sion-seurakunta, entinen porvoolainen helluntaiseurakunta
Siuntion Sion-seurakunta, entinen siuntiolainen helluntaiseurakunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sion”, voi hakea sivunnimihaulla, laajalla sivunnimihaulla tai tekstihaulla.
Simputer

Simputer
Simputer oli intialainen kämmentietokonehanke, jonka avulla pyrittiin vakio-osista kokoamaan halpa kehitysmaissa käytettäväksi soveltuva kämmentietokone. Simputer julkistettiin huhtikuussa 2001. Hankkeeseen kohdistui suuria odotuksia: esimerkiksi New York Times kutsui sitä tietokoneteknologian vuoden 2001 tärkeimmäksi innovaatioksi, vaikka samana vuonna julkaistiin muun muassa Windows XP.
Suurista odotuksista huolimatta Simputer-hanke epäonnistui, eikä se koskaan onnistunut lyömään itseään läpi. Tietokone ei onnistunut saamaan merkittävää jalansijaa Intiassa, mistä on myöhemmin syytetty muun muassa Intian julkisen sektorin haluttomuutta tilata laitetta itselleen.
Aiheesta muualla

Virallinen sivusto